CELEX: 62018TN0084
Language: hr
Date: 2018-02-15 00:00:00
Title: Predmet T-84/18: Tužba podnesena 15. veljače 2018. – VG protiv Komisije

30.4.2018   
            
            
               HR
            
            
               Službeni list Europske unije
            
            
               C 152/37
            
         Tužba podnesena 15. veljače 2018. – VG protiv Komisije
   (Predmet T-84/18)
   (2018/C 152/47)
   Jezik postupka: engleski
   
      Stranke
   
   
      Tužitelj: VG (zastupnici: G. Pandey i V. Villante, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               najprije, u mjeri u kojoj je to prikladno, proglasi članak 90. Pravilnika o osoblju ništavim i neprimjenjivim u ovom postupku na temelju članka 270. Ugovora o funkcioniranju Europske unije;
            
         
               —
            
            
               kao prvo, poništi odluku Europskog ureda za odabir osoblja (EPSO) od 30. listopada 2017. kojom je odbijena tužiteljeva žalba podnesena 31. srpnja 2017.;
            
         
               —
            
            
               kao drugo, poništi odluku EPSO-a od 19. travnja 2017. kojom je odbijen zahtjev za preispitivanje odluke EPSO-a/povjerenstva za odabir da mu se ne odobri sudjelovanje u slijedećoj fazi natječaja;
            
         
               —
            
            
               kao treće, poništi odluku od 6. veljače 2017. na EPSO-ovu internetskom računu da se tužitelja ne uključi u nacrt popisa kandidata odabranih za potrebe natječaja EPSO/AD/323/16;
            
         
               —
            
            
               kao četvrto, poništi Obavijest o natječaju EPSO/AD/323/16, objavljenu 26. svibnja 2016. (1);
            
         
               —
            
            
               naposljetku, u cijelosti poništi nacrt popisa dužnosnika odabranih za sudjelovanje na gore navedenom natječaju;
            
         
               —
            
            
               dodijeli tužitelju naknadu štete u iznosu od 50 000 eura;
            
         
               —
            
            
               naloži tuženiku snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe tri tužbena razloga.
   
               1.
            
            
               Prvi tužbeni razlog, koji se temelji na očitoj pogrešci EPSO-a/povjerenstva za odabir u ocjeni tužiteljeva profesionalnog iskustva i povredi Priloga III. predmetnoj Obavijesti o natječaju, u kojem se detaljno navodi zahtijevano profesionalno iskustvo.
            
         
               2.
            
            
               Drugi tužbeni razlog, koji se temelji na povredi članka 41. Povelje Europske unije o temeljnim pravima i tužiteljeva prava na saslušanje, kao i povredi obveze obrazlaganja i članka 296. Ugovora o funkcioniranju Europske unije.
            
         
               3.
            
            
               Treći tužbeni razlog, koji se temelji na povredi članaka 1., 2., 3. i 4. Uredbe br. 1/58 (2), članka 1. točke (d) i članka 28. Pravilnika o osoblju te članka 1. stavka 1. točke (f) Priloga III. navedenom pravilniku, kao i povredi načela jednakog postupanja i nediskriminacije.
            
         
      (1)  SL 2016., C 187, str. A/1
   
   
      (2)  Uredba br. 1od 15. travnja 1958. o određivanju jezika koji se koriste u Europskoj ekonomskoj zajednici (SL, posebno izdanje na hrvatskom jeziku, poglavlje 1., svezak 3., str. 3.)